รัฐบาลไทย-ข่าวทำเนียบรัฐบาล-บสย.แต่งตั้ง 3 ผู้บริหารระดับสูง ดำรงตำแหน่ง ผู้ช่วยผู้จัดการทั่วไป มีผลตั้งแต่  1 กุมภาพันธ์  2562 เป็นต้นไป
วันพฤหัสบดีที่ 31 มกราคม 2562
บสย.แต่งตั้ง 3 ผู้บริหารระดับสูง ดํารงตําแหน่ง ผู้ช่วยผู้จัดการทั่วไป มีผลตั้งแต่  1 กุมภาพันธ์  2562 เป็นต้นไป
บรรษัทประกันสินเชื่ออุตสาหกรรมขนาดย่อม (บสย.) โดยคณะกรรมการ บสย.มีมติแต่งตั้ง 3 ผู้บริหารระดับสูง ดํารงตําแหน่ง ผู้ช่วยผู้จัดการทั่วไป
บรรษัทประกันสินเชื่ออุตสาหกรรมขนาดย่อม (บสย.) โดยคณะกรรมการ บสย.มีมติแต่งตั้ง 3 ผู้บริหารระดับสูง ดํารงตําแหน่ง ผู้ช่วยผู้จัดการทั่วไป คือ
นายประเสริฐ ชัยชาญอุดมสุข เป็น ผู้ช่วยผู้จัดการทั่วไป สายงานธุรกิจ ทําหน้าที่ สนับสนุนงานรองผู้จัดการทั่วไป สายงานธุรกิจ รับผิดชอบงานนโยบาย การกํากับดูแล การบริหารจัดการงานและให้คําปรึกษาแนะนําฝ่ายงานภายใต้สายบังคับบัญชาตามที่ได้รับมอบหมาย และปฎิบัติตามนโยบายเป้าหมายและแผนกลยุทธ์องค์กร ดูแลและบริหาร 3 ฝ่ายงาน คือ
1.ฝ่ายตลาดและพัฒนาผลิตภัณฑ์ การแนะนําและส่งเสริมการค้ําประกันกับหน่วยงานพันธมิตรทางธุรกิจ บริหารจัดการข้อร้องเรียนลูกค้าและการให้คําแนะนําการใช้บริการของ บสย. (Call Center)
2.ฝ่ายวิเคราะห์การค้ําประกัน รับและพิจารณาอนุมัติคําขอค้ําประกันและพิจารณาคําขอหลังการค้ําประกัน
3.ฝ่ายกิจการสาขา 1-2 ด้านการพัฒนาธุรกิจและจัดกิจกรรมร่วมกับสถาบันการเงิน หน่วยงานพันธมิตรทางธุรกิจ ประสานงานและให้คําปรึกษา ให้ข้อมูลการขอใช้บริการ บสย.และ ตรวจเยี่ยมลูกค้า
นางดุสิดา ทัพวงษ์ เป็น ผู้ช่วยผู้จัดการทั่วไป สายงานกลยุทธ์และการเงิน ทําหน้าที่สนับสนุนงาน รองผู้จัดการทั่วไป สายกลยุทธ์และการเงิน รับผิดชอบงานนโยบาย การบริหารจัดการงานและให้คําปรึกษาแนะนําฝ่ายงาน ดูแลและบริหาร 5 ฝ่ายงาน คือ
1.ฝ่ายกลยุทธ์องค์กร การจัดทําแผนและยุทธศาสตร์ และงบประมาณองค์กร การติดตามและประเมินผลการปฎิบัติงานของทุกสายงาน
2.ฝ่ายบริหารความเสี่ยง ด้านการพัฒนาระบบและเครื่องมือการบริหารความเสี่ยง
3.ฝ่ายบัญชีและการเงิน
4.ฝ่ายบริหารสํานักงาน การจัดซื้อจัดจ้าง งานธุรการ งานอาคารสถานที่และยานพาหนะ
5.ฝ่ายพิธีการค้ําประกัน
นายเกรียงไกร ไชยศิริวงศ์สุข เป็น ผู้ช่วยผู้จัดการทั่วไป เทคโนโลยีสารสนเทศ ทําหน้าที่สนับสนุนงาน ผู้จัดการทั่วไป รับผิดชอบงานนโยบาย การกํากับดูแล การบริหารจัดการงานและให้คําปรึกษาแนะนําฝ่ายงาน ภายใต้สายบังคับบัญชา ดูแลและบริหาร 2 ฝ่ายงานคือ
1.ฝ่ายเทคโนโลยีสารสนเทศ การพัฒนาระบบสารสนเทศ การบริหารข้อมูลสารสนเทศ และการปฎิบัติการเทคโนโลยีสารสนเทศเพื่อสนับสนุนการปฎิบัติงานของฝ่ายงานต่างๆ
2.ฝ่ายพัฒนากระบวนการและประสิทธิภาพ ด้านการพัฒนาและปรับปรุงกระบวนการทํางาน การกํากับดูแลผลงาน ระบบประเมินคุณภาพรัฐวิสาหกิจ (SEPA) โดยจะมีผลตั้งแต่วันที่ 1 กุมภาพันธ์ 2562 เป็นต้นไป
นายประเสริฐ ชัยชาญอุดมสุข สําเร็จการศึกษาปริญญาตรี บริหารธุรกิจบัณฑิต (การเงินการธนาคาร) มหาวิทยาลัยรามคําแหง เริ่มงานในปี พ.ศ. 2521 ในตําแหน่งเจ้าหน้าที่สินเชื่อ ธนาคารกรุงเทพ จํากัด (มหาชน) และ Relationship Manager ที่ ธนาคารเอเชีย จํากัด (มหาชน) ก่อนร่วมงานกับ บสย. ในปี พ.ศ. 2548 ในตําแหน่ง ผู้อํานวยการฝ่ายประกันสินเชื่อ ผู้อํานวยการอาวุโส ฝ่ายประกันสินเชื่อ ผู้อํานวยการอาวุโส ผ่ายกิจการสาขา และ ล่าสุดดํารง ตําแหน่งผู้อํานวยการอาวุโส ฝ่ายกิจการสาขา 1 และรักษาการผู้อํานวยการ ฝ่ายกิจการสาขา 2 บสย.
นางดุสิดา ทัพวงษ์ สําเร็จการศึกษาปริญญาโท M.B.A. Emporia State University, USA และ ปริญญาโท เศรษฐศาสตร์มหาบัณฑิต สาขาการเงิน มหาวิทยาลัยธรรมศาสตร์ ปริญญาตรี เศรษฐศาสตร์บัณฑิต สาขาการเงินการคลังระหว่างประเทศ มหาวิทยาลัยธรรมศาสตร์ เคยเป็น เศรษฐกรอาวุโส บริษัท เจริญโภคภัณฑ์อาหารสัตว์ จํากัด นักวิเคราะห์ บริษัท สยามวานิชธุรกิจ จํากัด ผู้ช่วยผู้อํานวยการ บริษัท ทริสเรทติ้ง จํากัด และรองผู้อํานวยการ ตลาดหลักทรัพย์แห่งประเทศไทย ก่อนร่วมงานกับ บสย.ในปี 2552 ในตําแหน่ง ผู้จัดการส่วนอาวุโส ฝ่ายวางแผนและยุทธศาสตร์องค์กร ผู้ช่วยผู้อํานวยการ ฝ่ายการตลาด (สถาบันการเงิน) ฝ่ายบัญชีและการเงิน (ดูแลงานสภาพคล่อง) ผู้อํานวยการฝ่ายกลยุทธ์องค์กร และ ล่าสุดดํารงตําแหน่งผู้อํานวยการอาวุโส ฝ่ายกลยุทธ์องค์กร
นายเกรียงไกร ไชยศิริวงศ์สุข สําเร็จการศึกษาปริญญาโท บริหารธุรกิจมหาบัณฑิต และ ปริญญาตรี วิศวกรรมศาสตร์บัณฑิต สาขาวิศวกรรมไฟฟ้า จากมหาวิทยาลัยเชียงใหม่ เคยเป็น วิศวกรอาวุโส ภาคเหนือ-ลําปาง บรรษัทเงินทุนอุตสาหกรรมแห่งประเทศไทย (IFCT) อาจารย์ประจําสาขา ภาควิชาการจัดการ มหาวิทยาลัยโยนก ร่วมงานกับ บสย.ครั้งแรก เมื่อปี 2545 ในตําแหน่ง ผู้จัดการสํานักงาน จังหวัดเชียงใหม่ ร่วมงานกับ ธนาคารทหารไทย จํากัด (มหาชน) และกลับมาดํารงตําแหน่ง ผู้อํานวยการ ฝ่ายการตลาดและพัฒนาผลิตภัณฑ์ บสย.ในปี 2555 และล่าสุด ดํารงตําแหน่ง ผู้อํานวยการอาวุโส ฝ่ายการตลาดและพัฒนาผลิตภัณฑ์
บรรษัทประกันสินเชื่ออุตสาหกรรมขนาดย่อม ศูนย์ลูกค้าสัมพันธ์ 0-2890-9999
ชนิญญา สันสมภาค 081-860-7477  chaninya@tcg.or.th   www.tcg.or.th
ศรัญยู ตันติเสรี 091-771-2885   saranyu@tcg.or.th     www.facebook.com/tcg.or.th
วิขุดา ก้องกีรติ 089-605-9870  wichuda@tcg.or.th